smcproject/ml-wiki-sentences huggingface dataset:
താഴ്‌വാരങ്ങളിൽ നിന്നുള്ള കർഷകർ അങ്ങനെ മലേറിയ , കാട്ടുമൃഗങ്ങൾ, ക്ഷുഭിതമാ‍യ ഭൂപ്രകൃതി എന്നിവയെ വകവയ്ക്കാതെ മലകയറി കാടുവെട്ടിത്തെളിച്ച് കൃഷി തുടങ്ങി.
പിൽക്കാലത്ത് ഈ ഭൂമി ഇടുക്കി , ചെറുതോണി , കുളമാവ് എന്നീ മൂന്ന് അണക്കെട്ടുകൾ ഉൾപ്പെടുന്ന ഒരു ജല വൈദ്യുത പദ്ധതിക്ക് ഏറ്റവും അനുയോജ്യമായ ഭൂമിയായി പരിഗണിക്കപ്പെട്ടു.
കേരള സംസ്ഥാന ഇലക്ട്രിസിറ്റി ബോർഡ് അങ്ങനെ ജലവൈദ്യുത പദ്ധതി ആരംഭിച്ചു.
ഓഫീസുകളുടെ രൂപവൽക്കരണവും ഡാമുകൾ നിർമ്മിച്ച ഹിന്ദുസ്ഥാൻ കൺസ്ട്രക്ഷൻ കമ്പനിയുടെ വരവും കൂടിയായപ്പോൾ ചെറുതോണി ഒരു തിരക്കേറിയ പ്രദേശമായി.
1960 -കളിൽ ചെറുതോണിയിൽ വസിച്ച ജനസംഖ്യയുടെ ഒരു വിഭാഗം ഡാമിന്റെ നിർമ്മാണത്തിനായി പഞ്ചാബിൽ‍നിന്നും വന്ന സിഖുമത വിശ്വാസികളായിരുന്നു.
(ഹിന്ദുസ്ഥാൻ കൺസ്ട്രക്ഷൻ കമ്പനിയുടെ ജോലിക്കാരിൽ  സിഖുകാർ ഉൾപ്പെടെ വടക്കേഇൻഡ്യയിലെ മിക്കവാറും എല്ലാ സംസ്ഥാനത്തെയും തൊഴിലാളികളും വളരെ അധികം മലയാളികളും ഉണ്ടായിരുന്നു).
ഡാമിന്റെ നിർമ്മാണത്തിനായി കൂലിത്തൊഴിലാളികളായി വന്ന തമിഴരും ചെറുതോണിയിൽ താമസം ഉറപ്പിച്ചു.
ഇടുക്കി ജലാശയത്തിൽ  ഹൈഡൽ ടൂറിസത്തിന്റെ ഭാഗമായി സന്ദർശകക്കായി സ്പീഡ്,യാത്രാബോട്ടുകൾ ഒരുക്കിയിട്ടുണ്ട്.
ചെറുതോണിക്കടുത്ത വെള്ളപ്പാറയിൽനിന്നുമുള്ള ബോട്ട്സവാരി  ഇടുക്കി ,ചെറുതോണി ഡാമുകളുടെ  സമീപത്തുകൂടിയാണ് സഞ്ചരിക്കുന്നത്.
വൈദ്യതിബോർഡ് അനുവദിക്കുന്ന അവധി  ദിവസങ്ങളിലും ഓണം,റംസാൻ,ക്രിസ്തുമസ്,വിഷു   തുടങ്ങിയ ആഘോഷങ്ങളുമായി ബന്ധപ്പെട്ട്‌    തുടർച്ചയായി ഏതാനും നാളുകളിലും  ഇടുക്കി ഡാം സന്ദർശകർക്കായി തുറന്നുകൊടുക്കാറുണ്ട്.
ജില്ലാ ടൂറിസം പ്രൊമോഷൻ കൗൺസിലിന്റെ ഹിൽവ്യു പാർക്ക്  ചെറുതോണിക്കടുത്ത്  വെള്ളാപ്പാറയിൽ പ്രവർത്തിച്ചുവരുന്നു.
വനംവകുപ്പിന്റെ നേതൃത്വത്തിൽ  കാൽവരിമൗണ്ടിൽ പ്രവർത്തിക്കുന്ന ടൂറിസ്റ്റ് കേന്ദ്രത്തിലേക്ക് ചെറുതോണിയിൽനിന്നും 13  കിലോമീറ്റർ ദൂരമുണ്ട്.
പ്രകൃതിരമണീയമായ മലനിരകളും ഇടുക്കി ജലാശയത്തിന്റെ  നേർക്കാഴ്ചയും അനേകരെ ഇവിടേക്കാകർഷിക്കുന്നു.
അടുത്ത ഗ്രാമങ്ങൾ
ഇടുക്കി ജില്ല യിലെ വാഴത്തോപ്പ് പഞ്ചായത്തിന്റെ ഭാഗമാണ് ചെറുതോണി.
ചെറുതോണിയോട് ചേർന്നുള്ള മറ്റു ഗ്രാമങ്ങൾ വാഴത്തോപ്പ് , തടിയൻ‌പാട് , കരിമ്പൻ , മഞ്ഞപ്പാറ , മണിയാറൻ‌കുടി , ഭൂമിയാംകുളം , ഇടുക്കി , പൈനാവ് തുടങ്ങിയവയാണ്.
ചിത്രശാല ചെറുതോണി അണക്കെട്ട് ഇടുക്കി ഡാം ഇടുക്കി അണക്കെട്ടിലെ വെള്ളം ചെറുതോണി  ഡാമിന്റെ സ്പിൽവേയിലൂടെ തുറന്നുവിടുന്ന  ദൃശ്യം.
https://en.wikipedia.org/wiki/Idukki_Dam#:~:text=Idukki%20Dam,Kurathi%20in%20Idukki
https://www.kseb.in/index.php?option=com_content view=article id=36 Itemid=572 lang=en Archived 2022-08-15 at the Wayback Machine .
ചെൽസീ മാനിംഗ് ഇംഗ്ലീഷ് വിലാസം https://ml.wikipedia.org/wiki/Chelsea_Manning
ചാരവൃത്തിക്ക് ശിക്ഷിക്കപ്പെട്ട ഒരു യുഎസ് സൈനികോദ്യോഗസ്ഥയാണ് ചെൽസീ എലിസബത്ത് മാനിംഗ് (മുമ്പ് ബ്രാഡ്ലീ എഡ്വേഡ് മാനിംഗ് ) (ജനനം:  ഡിസംബർ 17, 1987).
യുഎസ് ഭരണകൂടത്തേയും സൈന്യത്തേയും സംബന്ധിക്കുന്ന ധാരാളം രേഖകൾ പരസ്യമാക്കപ്പെട്ടതിന് ജൂലൈ 2013ൽ മാനിംഗിനെ ചാരവൃത്തി നിയമപ്രകാരം 8 വർഷത്തെ പരോളോടു കൂടെ യുഎസ് കോടതി 35 വർഷത്തേക്ക് തടവിന് വിധിക്കുകയും സൈന്യത്തിൽ നിന്ന് പിരിച്ചുവിടുകയും ചെയ്തിരുന്നു.
സൈന്യത്തിലായിരുന്ന കാലത്ത് ബ്രാഡ്ലീ എന്ന പേരിലറിയപ്പെട്ടിരുന്ന ഇവർക്ക് ലിംഗ സ്വത്വ പ്രശ്നം ഉള്ളതായി കണ്ടെത്തിയിരുന്നു.
ശിക്ഷ വിധിച്ചതിന് ശേഷം മാനിംഗ് കുട്ടിക്കാലം മുതലേ താൻ സ്ത്രീയാണെന്ന തോന്നലുണ്ടായിരുന്നെന്ന് അറിയിച്ചു.
പിന്നീട് മാനിംഗ് ഹോർമോൺ മാറ്റിവെക്കൽ തെറാപ്പിക്കായി അപേക്ഷിക്കുകയും പേര് ചെൽസീ എന്നാക്കി മാറ്റുകയും ചെയ്തു.
2009ൽ മാനിംഗിനെ സൈന്യം ഇറാഖിലെ ഇന്റലിജെൻസ് അനലിസ്റ്റായി നിയമിച്ചിരുന്നു.
ഇക്കാലയളവിൽ മാനിംഗിന് രഹസ്യരേഖകൾ പ്രാപ്യമായിരുന്നു.
2010ൽ മാനിംഗ് ഈ വിവരങ്ങൾ വിക്കിലീക്സിന് ചോർത്തി നൽകി.
മാനിംഗ് തന്റെ പ്രവൃത്തി ഓൺലൈൻ സുഹൃത്തായ അഡ്രിയൻ ലാമോയെ അറിയിക്കുകയും ചെയ്തിരുന്നു.
എന്നാൽ പിന്നീട് ലാമോ ഇക്കാര്യം യുഎസ് ആർമി കൗണ്ടർഇന്റലിജെൻസിനെ വിവരമറിയിക്കുകയും അതേ വർഷം മാനിംഗ് അറസ്റ്റ് ചെയ്യപ്പെടുകയും ചെയ്തു.
2007 ജൂലൈ 12ലെ ബാഗ്ദാദ് വ്യോമാക്രമണം , 2009ൽ അഫ്ഗാനിസ്ഥാനിൽ നടത്തിയ ഗ്രാനൈ വ്യോമാക്രമണം എന്നിവയുടെ വീഡിയോകൾ; 2,50000 യുഎസ് ഉദ്യോഗസ്ഥ തല രേഖകൾ; ഇറാഖ് - അഫ്ഗാൻ യുദ്ധങ്ങളെ സംബന്ധിക്കുന്ന 5,00000 സൈനിക രേഖകൾ എന്നിവയെല്ലാം മാനിംഗ് ചോർത്തിയവയിൽ പെടുന്നു.
2010 ഏപ്രിലിനും നവംബറിനും ഇടയിൽ ഇതെല്ലാം വിക്കിലീക്സും മാധ്യമ പങ്കാളികളും പ്രസിദ്ധീകരിച്ചു.
ശത്രുവിനെ സഹായിച്ചു എന്നതുൾപ്പെടെ 22 കുറ്റങ്ങളാണ് മാനിംഗിനു മേൽ ചുമത്തിയത്.
ശത്രവിനെ സഹായിച്ചു എന്ന കുറ്റത്തിൽ മാനിംഗിനെ വെറുതെ വിട്ടെങ്കിലും കുറ്റപത്രത്തിലെ 17 കുറ്റങ്ങളിലും മറ്റ് 4 കുറ്റങ്ങളിൽ മാറ്റം വരുത്തിയും മാനിംഗ് കുറ്റവാളിയാണെന്ന് കോടതി വിധിച്ചു.
അവലംബം പുറം കണ്ണികൾ ചെൽസീ മാനിംഗ് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ചെൽസീ മാനിംഗ് പ്രൈവേറ്റ് മാനിംഗ് സപ്പോർട്ട് കൂട്ടായ്മ Archived 2013-10-29 at the Wayback Machine .
"യുഎസ് X മാനിംഗ്" സ്ക്രൈബ്ഡ്.
ഛോട്ടാ ചാർ ധാം ഇംഗ്ലീഷ് വിലാസം https://ml.wikipedia.org/wiki/Chota_Char_Dham ഛോട്ടാ ചാർ ധാം യമുനോത്രി ഗംഗോത്രി കേദാർനാഥ് ബദരീനാഥ് This box: view talk edit Kedarnath Badrinath Gangotri Yamunotri class=notpageimage| The four places in Uttarakhand
ഇന്ത്യൻ സംസ്ഥാനമായ ഉത്തരാഖണ്ഡിൽ ഹിമാലയത്തിൽ സ്ഥിതിചെയ്യുന്ന ഒരു പ്രധാന ഹിന്ദു തീർത്ഥാടന സർക്യൂട്ടാണ് ചോട്ടാ ചാർ ധാം (വിവർത്തനം-ചെറിയ നാല് വാസസ്ഥലങ്ങൾ/ഇരിപ്പിടങ്ങൾ ).
ഉത്തരാഖണ്ഡ് സംസ്ഥാനത്തിലെ ഗർവാൾ മേഖലയിൽ സ്ഥിതി ചെയ്യുന്ന ഈ സർക്യൂട്ട് ഗംഗോത്രി , യമുനോത്രി , കേദാർനാഥ് , ബദരീനാഥ് എന്നീ നാല് സ്ഥലങ്ങൾ ഉൾക്കൊള്ളുന്നു.
ഛോട്ടാ ചാർ ധാമിൽ വരുന്ന ബദ്രീനാഥ് ദൈർഘ്യമേറിയ (ഓരോ ലക്ഷ്യസ്ഥാനവും രാജ്യത്തിന്റെ വിവിധ കോണുകളിലായി സ്ഥിതിചെയ്യുന്നു) ചാർധാമിന്റെ നാല് ലക്ഷ്യസ്ഥാനങ്ങളിൽ ഒന്നാണ്, ഇതിൽ നിന്നായിരിക്കും ഛോട്ടാ ചാർ ധാമിന് ഈ പേര് ലഭിച്ചിരിക്കുക.
ഛോട്ടാ ചാർ ധാം യാത്ര അക്ഷയ തൃതീയ ( ഗ്രിഗോറിയൻ കലണ്ടറിൽ ഏപ്രിൽ അല്ലെങ്കിൽ മെയ്മാസത്തിൽ വരുന്ന) നാളിൽ ആരംഭിക്കുകയും ദീപാവലിക്ക് 2 ദിവസങ്ങൾക്ക് ശേഷം ഭായ്-ബിജ് (അല്ലെങ്കിൽ ഭായ് ദൂജ്) ദിനത്തിൽ അവസാനിക്കുകയും ചെയ്യുന്നു.
മെയ്, ജൂൺ മാസങ്ങളിൽ വലിയ അളവിൽ വിനോദസഞ്ചാരികൾ ഒഴുകിയെത്തുന്നു.
ജൂലൈ അവസാനത്തിലും ഓഗസ്റ്റ് മാസത്തിലും (മൺസൂൺ സീസൺ) തീർഥാടകരുടെ എണ്ണക്കൂടുതലും കനത്ത മഴയും കാരണം തീർഥാടകർ, റോഡ് തടസ്സങ്ങൾ / മണ്ണിടിച്ചിലുകൾ അനുഭവിക്കാനുള്ള സാധ്യത കൂടുതലാണ്.
2013-ലെ ഉത്തരാഖണ്ഡ് വെള്ളപ്പൊക്കം പൊട്ടിപ്പുറപ്പെട്ടതിനുശേഷം താൽക്കാലികമായി നിർത്തിവച്ച വാർഷിക ചോട്ടാ ചാർ ധാം യാത്ര 2014 മെയ് മാസത്തിൽ പുനരാരംഭിച്ചു.
ഉത്തരാഖണ്ഡ് സർക്കാരിന്റെ സജീവമായ നടപടികൾ കാരണം കാൽനടയാത്ര ഇപ്പോൾ മെച്ചപ്പെട്ടിട്ടുണ്ട്.
2022-ൽ, വെറും 2 മാസത്തിനുള്ളിൽ (ജൂൺ 10 - ഓഗസ്റ്റ് 10), 2.8 ദശലക്ഷം തീർത്ഥാടകർ ഈ നാല് ക്ഷേത്രങ്ങൾ സന്ദർശിച്ചു.
2022 ൽ 4.1 ദശലക്ഷം തീർത്ഥാടകർ ഛോട്ടാ ചാർധാം സന്ദർശിച്ചു.
1.4 ദശലക്ഷത്തിലധികം തീർത്ഥാടകർ ഇതിനകം കേദാർനാഥ് സന്ദർശിച്ചു, 600,000-ത്തിലധികം പേർ ഗംഗോത്രി സന്ദർശിച്ചു, 500,000-ത്തിലധികം പേർ യമുനോത്രി സന്ദർശിച്ചു.
ഏകദേശം 1.5 ദശലക്ഷം തീർത്ഥാടകർ അതേ വർഷം തന്നെ ബദരീനാഥ് സന്ദർശിച്ചിട്ടുണ്ട്.
ഉത്ഭവവും യഥാർത്ഥ ചാർ ധാമും യമുനോത്രി ക്ഷേത്രവും ആശ്രമങ്ങളും
യഥാർത്ഥത്തിൽ, ഉപഭൂഖണ്ഡത്തിലെ നാല് പ്രധാന പോയിന്റുകളിൽ സ്ഥിതി ചെയ്യുന്ന നാല് പ്രധാന ക്ഷേത്രങ്ങളായ പുരി , രാമേശ്വരം , ദ്വാരക, ബദരീനാഥ് എന്നിവയാണ് ചാർ ധാം എന്ന പേരിൽ അറിയപ്പെടുന്നത്.
ഒരു പുരാതന അഖിലേന്ത്യാ തീർത്ഥാടന സർക്യൂട്ട് ആയ യഥാർത്ഥ ചാർ ധാമിന്റെ രൂപീകരണം എട്ടാം നൂറ്റാണ്ടിലെ മഹാനായ പരിഷ്കർത്താവും തത്ത്വചിന്തകനുമായ ശങ്കരാചാര്യ ( ആദി ശങ്കരൻ ) യുടേതാണ്.
യഥാർത്ഥ ചാർധാമിൽ, നാല് സ്ഥലങ്ങളിൽ മൂന്നെണ്ണം വൈഷ്ണവ (പുരി, ദ്വാരക, ബദരീനാഥ്) ആരാധന ഉള്ളത് ആണെങ്കിൽ ഒന്ന് ശൈവ (രാമേശ്വരം) ആണ്.
രണ്ട് ശക്തി (ദേവത) ആരാധന സ്ഥലങ്ങൾ (യമുനോത്രി, ഗംഗോത്രി), ഒരു ശൈവ ആരാധന കേന്ദ്രം (കേദാർനാഥ്), ഒരു വൈഷ്ണവ ആരാധന കേന്ദ്രം (ബദ്രിനാഥ്) എന്നിങ്ങനെ, ശൈവം, ശാക്തേയം, വൈഷ്ണവം എന്നീ മൂന്ന് പ്രധാന ഹിന്ദു പാരമ്പര്യങ്ങളിൽ നിന്നുള്ള ആരാധനാലയങ്ങൾ ചോട്ടാ ചാർ ധാമിൽ ഉൾപ്പെടുന്നു.
1950-കൾ വരെ 4000 മീറ്ററിലധികം ഉയരമുള്ള മലയോരപ്രദേശത്ത് ആയാസരഹിതവും ദൈർഘ്യമേറിയതുമായ നടപ്പാതകളിലൂടെ മാത്രമേ എത്തിച്ചേരാൻ കഴിയുമായിരുന്നുള്ളൂ, അതിനാൽ തന്നെ സന്യാസിമാരും ഈ സാഹസിക യാത്ര താങ്ങാൻ കഴിയുന്ന മതവിശ്വാസികളും മാത്രമായിരുന്നു  ഛോട്ടാ ചാർ ധാം സന്ദർശനം പതിവായി നടത്തിയിരുന്നത്.
വ്യക്തിഗത സൈറ്റുകളും സർക്യൂട്ടും താഴെയുള്ള സമതലങ്ങളിലെ ഹിന്ദുക്കൾക്ക് നന്നായി അറിയാമായിരുന്നെങ്കിലും, അവ വാർഷിക മത യാത്രകളുടെ വശമായിരുന്നില്ല.
1962-ലെ ഇന്ത്യയും ചൈനയും തമ്മിലുള്ള യുദ്ധത്തിനുശേഷം , അതിർത്തി പ്രദേശത്തേക്കുള്ള വൻതോതിലുള്ള റോഡ് നിർമ്മാണവും മറ്റ് അടിസ്ഥാന സൗകര്യ വികസനവും ഇന്ത്യ ഏറ്റെടുത്തതിനാൽ ഛോട്ടാ ചാർ ധാമിലേക്കുള്ള യാത്ര മെച്ചപ്പെട്ടു.
തീർഥാടകർക്ക് മിനി ബസുകളിലും ജീപ്പുകളിലും കാറുകളിലും നാല് ആരാധനാലയങ്ങളുടെ അടുത്തുള്ള സ്ഥലങ്ങളിലേക്ക് യാത്ര ചെയ്യാൻ കഴിഞ്ഞതിനാൽ, ഇടത്തരം വരുമാനമുള്ള ആളുകൾക്ക് ഛോട്ടാ ചാർ ധാം സർക്യൂട്ട് എത്തിച്ചേരാവുന്ന ദൂരത്തിലായി മാറി.
വാഹനങ്ങൾ ബദരീനാഥ് ക്ഷേത്രത്തിലേക്കും ഗംഗോത്രി, യമുനോത്രി, കേദാർനാഥ് എന്നിവിടങ്ങളിലേക്കും 10 മുതൽ 15 വരെ കി.
മീ ദൂരത്തിൽ വരെ എത്തുന്ന സ്ഥിതിയായി.
സമീപകാല വികസനം
ഇന്ന് ദക്ഷിണേഷ്യയിൽ നിന്നുമുള്ള തീർത്ഥാടകരുടെ പ്രധാന കേന്ദ്രമായി ചോട്ടാ ചാർ ധാം മാറിയിരിക്കുന്നു.
ഇന്ന്, ഒരു ശരാശരി തീർത്ഥാടന സീസണിൽ ലക്ഷക്കണക്കിന് സന്ദർശകർ ഇവിടം സന്ദർശിക്കുന്നു, തീർത്ഥാടന കാലം ഏകദേശം ഏപ്രിൽ 15 മുതൽ ദീപാവലി വരെ (ചിലപ്പോൾ നവംബറിൽ) നീണ്ടുനിൽക്കും.
സാധാരണയായി ജൂലൈ അവസാനത്തോടെ വരുന്ന മൺസൂണിന് മുമ്പുള്ള രണ്ട് മാസ കാലയളവിലാണ് സീസൺ ഏറ്റവും കനത്തത്.
മഴ തുടങ്ങിയ ശേഷം, സൈറ്റുകളിലേക്കുള്ള യാത്ര അത്യന്തം അപകടകരമാണ്.
മഴ ആരംഭിക്കുന്നതിന് മുമ്പുതന്നെ, സുരക്ഷ ഒരു പ്രധാന ആശങ്കയാണ്, കാരണം വിശാലമായ റോഡ് നിർമ്മാണവും കനത്ത ഗതാഗതവും പാറകളെ ഗുരുതരമായി അസ്ഥിരപ്പെടുത്തുകയും മാരകമായ മണ്ണിടിച്ചിലുകളും ബസ്/ജീപ്പ് അപകടങ്ങളും സ്ഥിരം സംഭവമാക്കുകയും ചെയ്യുന്നു.
ഒരു സീസണിലെ മരണനിരക്ക് പലപ്പോഴും 200 കവിയുന്നു.
ചില തീർത്ഥാടകർ മഴ അവസാനിച്ചതിന് ശേഷം, മഞ്ഞുവീഴ്ച കാരണം സൈറ്റുകൾ സഞ്ചാരയോഗ്യമല്ലാതാകുന്നതിന് മുമ്പു ഈ ക്ഷേത്രങ്ങൾ സന്ദർശിക്കാറുണ്ട്.
ഒക്‌ടോബർ, നവംബർ മാസങ്ങളിലെ ശൈത്യകാലത്തിന്റെ തുടക്കത്തിൽ ആരാധനാലയങ്ങളിലെ താപനില വാസയോഗ്യമല്ലെങ്കിലും, മഴയ്ക്ക് ശേഷം സൈറ്റുകൾക്ക് ചുറ്റുമുള്ള പർവതദൃശ്യങ്ങൾ ഏറ്റവും ദൃശ്യമാകുമെന്ന് പറയപ്പെടുന്നു.
2013ലെ ഉത്തരേന്ത്യൻ വെള്ളപ്പൊക്കത്തിൽ ചോട്ടാ ചാർധാം ഒലിച്ചുപോയി.
2013 ജൂണിൽ ഉണ്ടായ ഏറ്റവും വലിയ വെള്ളപ്പൊക്കം ഛോട്ടാ ചാർ ധാമിന്റെ പല ഭാഗങ്ങൾക്കും കനത്ത നാശം വിതച്ചു, പ്രത്യേകിച്ച് കേദാർനാഥ് പട്ടണം ഏറെക്കുറെ നശിച്ചു.
432.92 ബില്യൺ രൂപ (6.6 ബില്യൺ യുഎസ് ഡോളർ) ചെലവ് വരുന്ന, 321 കിലോമീറ്റർ ദൈർഘ്യമുള്ള ഛോട്ടാ ചാർ ധാം റെയിൽവേ പദ്ധതിയുടെ നിർമ്മാണം 2017 മെയ് മാസത്തിൽ ഇന്ത്യാ ഗവൺമെന്റ് ഫൈനൽ ലൊക്കേഷൻ സർവേ (എഫ്എസ്എൽ) ഉപയോഗിച്ച് ആരംഭിച്ചു.
തീർത്ഥാടന കേന്ദ്രങ്ങൾ Kedarnath Badrinath Gangotri Yamunotri Dehradun Rishikesh Haridwar class=notpageimage| Pilgrimage
ഹരിദ്വാറിൽ നിന്നോ ഋഷികേശിൽ നിന്നോ ഡെറാഡൂണിൽ നിന്നോ ആണ് തീർത്ഥാടന കേന്ദ്രങ്ങളിലേക്കുള്ള പ്രവേശനം.
ഇനിപ്പറയുന്ന ക്രമത്തിൽ സൈറ്റുകൾ സന്ദർശിക്കുക എന്നതാണ് ആചാരം: യമുനാ നദിയുടെ ഉത്ഭവസ്ഥാനവും യമുനാദേവിയുടെ തലയുമായ യമുനോത്രി .
ഗംഗയുടെ (ഗംഗ നദി) ഉത്ഭവസ്ഥാനവും ഗംഗാദേവിയുടെ തലയുമായ ഗംഗോത്രി .
ഹിന്ദു ദേവനായ ശിവന്റെ 12 ജ്യോതിർലിംഗങ്ങളിൽ ഒന്നായി ആരാധിക്കപ്പെടുന്ന കേദാർനാഥ് , ഉത്തരാഖണ്ഡിലെ പഞ്ച് കേദാർ ക്ഷേത്രങ്ങളിൽ ഏറ്റവും മുൻപന്തിയിൽ നിൽക്കുന്ന ക്ഷേത്രമാണിത്.
108 ദിവ്യദേശങ്ങളിൽ ഒന്നായ ബദരീനാഥ് , ബദ്രിനാരായണന്റെ ഭാവത്തിൽ ഉള്ള, ഹിന്ദു ദേവനായ വിഷ്ണുവിന്റെ ഇരിപ്പിടമാണ്.
ഉത്തരാഖണ്ഡ് ചാർ ധാം: തുറക്കുന്നതും അവസാനിക്കുന്നതുമായ തീയതികൾ 2023
എല്ലാ വർഷവും, വേനൽ ആരംഭിക്കുന്നതിനാൽ ഏപ്രിൽ അല്ലെങ്കിൽ മെയ് മാസങ്ങളിൽ ചാർധാമിലെ ക്ഷേത്രങ്ങൾ തുറക്കുകയും , ഒക്ടോബർ അല്ലെങ്കിൽ നവംബർ മാസങ്ങളിൽ ശൈത്യകാലം ആരംഭിക്കുന്നതോടെ അടയ്ക്കുകയും ചെയ്യുന്നു.
ഏപ്രിൽ മുതൽ മെയ് വരെ ഒക്ടോബർ മുതൽ നവംബർ വരെ തീർത്ഥാടകർക്ക് കേദാർനാഥ്, ബദരീനാഥ്, ഗംഗോത്രി, യമുനോത്രി എന്നിവ സന്ദർശിക്കാം.
എല്ലാ ആരാധനാലയങ്ങളും ശൈത്യകാലം മുഴുവൻ അടച്ചിരിക്കും, എന്നിരുന്നാലും ഈ സമയത്ത് ഭക്തിക്കായി ഇവിടം സന്ദർശിക്കാവുന്നതാണ് .
ചാർ ധാം തുറക്കുന്നതും അവസാനിക്കുന്നതുമായ തീയതികൾ 2023 ചാർധാം ക്ഷേത്രങ്ങൾ ആരംഭിക്കുന്ന  തീയതി അവസാനിക്കുന്ന തിയ്യതി കേദാർനാഥ് 2023 ഏപ്രിൽ 25 14 നവംബർ 2023 (താൽക്കാലികം) ബദരീനാഥ് 27 ഏപ്രിൽ 2023 21 നവംബർ 2023 (താൽക്കാലികം) ഗംഗോത്രി 22 ഏപ്രിൽ 2023 13 നവംബർ 2023 (താൽക്കാലികം) യമുനോത്രി 22 ഏപ്രിൽ 2023 14 നവംബർ 2023 (താൽക്കാലികം) അവലംബം
ജഗ്‌മോഹൻ മുന്ദ്ര ഇംഗ്ലീഷ് വിലാസം https://ml.wikipedia.org/wiki/Jagmohan_Mundhra
ഇന്ത്യൻ ചലച്ചിത്രസംവിധായകനും, നടനും, തിരക്കഥാകൃത്തും, നിർമ്മാതാവുമായിരുന്നു ജഗ്‌മോഹൻ മുന്ദ്ര (29 ഒക്ടോബർ 1948 – 4 സെപ്റ്റബർ 2011).
ജഗ് മുന്ദ്ര എന്ന പേരിലും അറിയപ്പെടുന്നു.
1948-ൽ നാഗ്പൂരിൽ ജനനം.
മുംബൈ ഐ.ഐ.ടിയി പഠനത്തിനു ശേഷം ഇലക്‌ട്രിക്കൽ എൻജിനീയറിംഗ്‌ ഉപരിപഠനത്തിനായി അമേരിക്കയിലേക്ക് പോയി.
ആദ്യ സെമസ്റ്ററിനു ശേഷം മാർക്കറ്റിങ്ങ് വിഭാഗത്തിലേക്ക് മാറി.
1982-ൽ ആദ്യ ചിത്രം സുരാഗ് പുറത്തിറങ്ങി.
ബലാത്‌സംഗത്തിന് ഇരയായ സ്തീയുടെ കഥ പറയുന്ന ബാവൻഡാർ 2000-ൽ പുറത്തിറങ്ങി.
2006 പുറത്തിറങ്ങിയ പ്രൊവൊക്ക്ഡ്, 2007-ൽ പുറത്തുവന്ന ഷൂട്ട് അറ്റ് സൈറ്റ് എന്നിവയും ശ്രദ്ധേയ ചിത്രങ്ങളാണ്.
മുപ്പതോളം ചിത്രങ്ങൽ സംവിധാനം ചെയ്തിട്ടുണ്ട്.
2011 സെപ്റ്റംബർ 4 ന് മുംബൈയിൽ വച്ച് ഹൃദയാഘാതത്തെത്തുടർന്ന് അന്തരിച്ചു.
അവലംബം പുറമേനിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ജഗ്‌മോഹൻ മുന്ദ്ര
ജമാഅത്തെ ഇസ്‌ലാമി ഹിന്ദ് ഇംഗ്ലീഷ് വിലാസം https://ml.wikipedia.org/wiki/Jamaat-e-Islami_Hind
ജമാഅത്തെ ഇസ്‌ലാമി ഹിന്ദ്‌ ( ഇംഗ്ലീഷ് : Jamaat-e-Islami Hind ) ഇന്ത്യയിലെ സ്വതന്ത്രമായി പ്രവർത്തിച്ച് കൊണ്ടിരിക്കുന്ന ഒരു ഇസ്‌ലാമിക പ്രസ്ഥാനമാണ്.
മതം, രാഷ്ട്രീയം, സാമൂഹികം, സാംസ്കാരികം, സാമ്പത്തികം തുടങ്ങി വ്യത്യസ്തങ്ങളായ മേഖലകളിൽ പ്രസ്ഥാനം ഇടപെട്ടു കൊണ്ടിരിക്കുന്നു.
സയ്യിദ് സആദത്തുല്ല ഹുസൈനിയാണ് അഖിലേന്ത്യാ അമീർ.
അവിഭക്ത ഇന്ത്യയിൽ 1941 ആഗസ്റ്റ് 26-ന്‌ സയ്യിദ് അബുൽ അ‌അ്‌ലാ മൗദൂദിയുടെ അധ്യക്ഷതയിൽ ചേർന്ന യോഗത്തിലാണ്‌ ജമാ‌അത്തെ ഇസ്‌ലാമി രൂപം കൊണ്ടത്.
ഇന്ത്യാ- പാക് വിഭജനാനന്തരം 1948 ഏപ്രിലിൽ അലഹബാദിൽ വെച്ച് മൗലാനാ അബുല്ലൈസ് ഇസ്‌ലാഹിയുടെ നേതൃത്വത്തിൽ ഇന്ത്യൻ ജമാഅത്തെ ഇസ്‌ലാമിക്ക് രൂപം നൽകി.
ഇതേ സമയം ജമ്മു-കശ്മീരിലെ പ്രവർത്തകർ സ്വതന്ത്രമായി ജമ്മു-കശ്മീർ ജമാഅത്തെ ഇസ്‌ലാമിക്കും രൂപം നൽകി.
നേതൃത്വം അമീർ: സയ്യിദ് സആദത്തുല്ല ഹുസൈനി ജനറൽ സെക്രട്ടറി: ടി.ആരിഫലി ദൗത്യം
ഇസ്‌ലാമിക കാഴ്ച്ചപ്പാടിൽ ഒരു സമൂഹനിർമിതിയാണ്  ജമാഅത്തെ ഇസ്‌ലാമിയുടെ ലക്ഷ്യം.
മനുഷ്യ നിർമിത വ്യവസ്ഥകൾക്കു പകരം തികച്ചും ദൈവിക നീതിയലധിഷ്ഠിതമായ ഒരു സമ്പൂർണ്ണ ജീവിത വ്യവസ്ഥയാണ് ഇസ്‌ലാം എന്ന് ജമാ‌അത്ത് വിശ്വസിക്കുന്നു.
ജീവിതത്തിന്റെ സമസ്ത മേഖലകളിലും ഇസ്‌ലാമിന്റെ സംസ്ഥാപനമാണ്  (ഇഖാമത്തുദീൻ) ജമാഅത്തിന്റെ ലക്ഷ്യം.
ഇന്ത്യൻ ഭരണഘടനക്കു വിധേയമായി സമാധാന മാർഗ്ഗത്തിലൂടെയുള്ള  പ്രബോധന പ്രവർത്തനങ്ങൾ മാത്രമെ ഈ ലക്ഷ്യത്തിനായി അതു  സ്വീകരിക്കുന്നുള്ളു.
തീവ്രവാദവും സായുധ മാർഗ്ഗങ്ങളും  തത്ത്വത്തിലും പ്രയോഗത്തിലും ഈ സംഘടന എതിർക്കുന്നു.
മുസ്‌ലിംകൾ അഭിമുഖീകരിക്കുന്ന പ്രശ്നങ്ങളിൽ മാത്രമല്ല പൊതുസമൂഹം അഭിമുഖീകരിക്കുന്ന പ്രശ്നങ്ങളിലും അത് ഇടപെടുന്നു.
ജനസേവന സംരംഭങ്ങൾ
പിന്നോക്ക ന്യൂനപക്ഷങ്ങളുടെ വിവിധ പ്രശ്‌നങ്ങൾ കൈകാര്യം ചെയ്യാൻ വ്യത്യസ്ത ട്രസ്റ്റുകളും സൊസൈറ്റികളും രൂപവത്കരിച്ചുകൊണ്ട് രൂപീകരിച്ച വിഷൻ 2026 പദ്ധതിയാണ് ഹ്യൂമൻ വെൽഫെയർ ട്രസ്റ്റിന്റെ ഇപ്പോഴത്തെ മുഖ്യ ഊന്നൽ.
നൂറോളം ഏജൻസികളുമായി സഹകരിച്ചാണ് വിഷന്റെ പ്രവർത്തനങ്ങൾ നടപ്പാക്കുന്നത്.
55 ബില്ല്യൻ ഇന്ത്യൻ രൂപ ($ 125 million) രൂപയുടേതാണ് പദ്ധതി .
വിവിധ സംസ്ഥാനങ്ങളിൽ
ഇന്ത്യയിലെ എല്ലാ സംസ്ഥാനങ്ങളിലും ശാഖകളോ ഉപശാഖകളോ ആയി പ്രവർത്തിക്കുന്നു.
പ്രധാന സോണുകൾ 19 എണ്ണമാണ്.
ജമ്മു കാശ്മീർ ഒഴികെ എല്ലായിടത്തും ഇന്ത്യൻ ജമാഅത്തെ ഇസ്‌ലാമിയുടെ നയപരിപാടികൾക്കനുസരിച്ചാണ് പ്രവർത്തിക്കുന്നത് .
ജമാഅത്തെ ഇസ്‌ലാമി ഹിന്ദിന്റെ കേരള ഘടകമായ ജമാഅത്തെ ഇസ്‌ലാമി കേരള 1948-ലാണ് നിലവിൽ വന്നത് .
കോഴിക്കോട് സ്ഥിതി ചെയ്യുന്ന ഹിറാ സെൻറർ ആണ് ഈ സംഘടനയുടെ ആസ്ഥാനം.
പി മുജീബുറഹ്മാൻ ആണ് നിലവിൽ അമീർ (അധ്യക്ഷൻ).
അധ്യക്ഷനെക്കൂടാതെ ജനറൽ സെക്രട്ടറി, രണ്ട് അസിസ്റ്റന്റ് അമീറുമാർ, നാല് സെക്രട്ടറിമാർ എന്നതാണ് നേതൃഘടന.
അബുൽ അ‌അ്‌ലാ മൗദൂദി ഹൈദരാബാദിൽ നിന്നും പ്രസിദ്ധീകരിച്ചു കൊണ്ടിരുന്ന തർജുമാനുൽ ഖുർആനിന് കേരളത്തിലെ മുസ്‌ലിം പണ്ഡിതന്മാർക്കിടയിൽ പ്രചാരമുണ്ടായിരുന്നു.
1935 മുതൽ കേരള ജംഇയ്യത്തുൽ ഉലമയുടെ മുഖപത്രമായ അൽ മുർശിദ് മാസികയിൽ മൗലാനാ മൗദൂദിയുടെ ലേഖനങ്ങളുടെ പരിഭാഷ പ്രസിദ്ധീകരിച്ചിരുന്നു.
കെ.എം. മൗലവിയായിരുന്നു അക്കാലത്ത് ഇതിന്റെ പത്രാധിപരും വിവർത്തകനും.
ഇതിലൂടെ കേരളത്തിലെ പണ്ഡിതന്മാർക്കിടയിൽ മൗദൂദി സാഹിബിന്റെ ആശയങ്ങളോട് ആഭിമുഖ്യമുണ്ടാവാൻ ഇടയാക്കി.
മലപ്പുറം ജില്ലയിലെ വളാഞ്ചേരിക്കടുത്ത് എടയൂരിലെ വി.പി. മുഹമ്മദലി എന്ന ഹാജിസാഹിബ് ഇവരിൽപ്പെടുന്നു.
മൗദൂദിസാഹബിനെ നേരിൽക്കാണാൻ പത്താൻകോട്ടിലെ ദാറുൽ ഇസ്‌ലാമിലേക്ക് പോയ വി.പി. മുഹമ്മദലി എന്ന ഹാജിസാഹിബ് തിരിച്ചെത്തിയ ശേഷം 1944 ൽ കേരളത്തിൽ സംഘടനയുടെ പ്രവർത്തനം ആരംഭിച്ചു.
കോഴിക്കോട്ട് പട്ടാളപ്പള്ളിയിലെ ഖത്തീബായിരുന്ന ഹാജിസാഹിബ് സ്വദേശമായ വളാഞ്ചേരിയിലും പ്രവർത്തിച്ചു.
ആദ്യമേ ജമാഅത്തെ ഇസ്‌ലാമിയുടെ ഒരു ഘടകം സ്ഥാപിക്കുന്നതിനു പകരം, 1946ൽ വളാഞ്ചേരിയിൽ ജംഇയ്യത്തുൽ മുസ്തർശിദീൻ എന്ന പേരിൽ ഒരു സംഘടന രൂപവത്കരിക്കുകയും അതിന്റെ കീഴിൽ പ്രവർത്തനങ്ങൾ വ്യവസ്ഥാപിതമായി മുന്നോട്ടുകൊണ്ടു പോവുകയുമായിരുന്നു അദ്ദേഹം.
ഇത് പിന്നീട് ജമാഅത്തെ ഇസ്‌ലാമി ആയി മാറി.
തുടർന്ന് 1948 ജനുവരി 30 -ന് കോഴിക്കോട്ടും പിന്നീട് വളാഞ്ചേരിയിലും ജമാഅത്തെ ഇസ്‌ലാമിയുടെ ഘടകങ്ങൾ നിലവിൽവന്നു.
പ്രസിദ്ധീകരണങ്ങൾ പ്രബോധനം വാരിക
ജമാഅത്തെ ഇസ്‌ലാമി കേരളയുടെ മുഖപത്രമാണ് പ്രബോധനം വാരിക.
സംഘടനയുടെ ആദർശവും ലക്ഷ്യവും പരിചയപ്പെടുത്തുകയും ലോകസംഭവങ്ങളെ പ്രാസ്ഥാനിക കാഴ്ചപ്പാടിലൂടെ വിലയിരുത്തുകയും ചെയ്യുകയെന്ന ഉദ്ദേശ്യത്തോടെയാണ് പ്രബോധനം ആരംഭിച്ചത്.
1948 ഓഗസ്റ്റ് 21-ന് കോഴിക്കോട്ടു ചേർന്ന ജമാഅത്ത് സംസ്ഥാന സമ്മേളനത്തിലാണ് പ്രബോധനം ആരംഭിക്കാൻ തീരുമാനമെടുത്തത്.
തുടർന്ന് ഒരു വർഷത്തിനുശേഷം 1949 ഓഗസ്റ്റിൽ പ്രബോധനം ദ്വൈവാരികയായി പ്രസിദ്ധീകരണമാരംഭിച്ചു.
1964 ലാണ് വാരികയാക്കി മാറ്റിയത്.
അടിയന്തരാവസ്ഥക്കാലത്തും 1992 ൽ ബാബരി മസ്ജിദ് തകർത്തതിനെത്തുടർന്നുണ്ടായ പ്രത്യേക സാഹചര്യത്തിലും ജമാഅത്തെ ഇസ്‌ലാമിയെ കേന്ദ്ര സർക്കാർ നിരോധിച്ച അവസരങ്ങളിൽ മാത്രമാണ് പ്രബോധനം പ്രസിദ്ധീകരണം നിർത്തിവെച്ചിട്ടുള്ളത്.
പുസ്തകരൂപത്തിൽ പ്രസിദ്ധീകരിക്കപ്പെട്ട ജമാഅത്ത് കൃതികളിലധികവും മുൻകാലങ്ങളിൽ പ്രബോധനത്തിലൂടെ ഖണ്ഡശ്ശ: പ്രസിദ്ധീകരിക്കപ്പെട്ടവയാണ് ബോധനം ദ്വൈമാസിക
1975 ജൂലൈയിൽ ഇന്ത്യയിൽ അടിയന്തരാവസ്ഥ പ്രഖ്യാപിക്കപ്പെട്ടതിനെത്തുടർന്ന് ജമാഅത്തെ ഇസ്‌ലാമിയും, പ്രബോധനം വാരികയും മാസികയും നിരോധിക്കപ്പെട്ട സാഹചര്യത്തിൽ പ്രബോധനം വാരികക്ക് പകരമായി 1976 മെയ് മാസത്തിലാണ് ബോധനം ആദ്യമായി പുറത്തിറങ്ങുന്നത്.
1977 മാർച്ചിൽ അടിയന്തരാവസ്ഥ പിൻവലിക്കപ്പെടുകയും ജമാഅത്തിന്റെയും പ്രബോധനത്തിന്റെയും നിരോധം നീക്കപ്പെടുകയും ചെയ്തപ്പോൾ പ്രബോധനം വീണ്ടും പ്രസിദ്ധീകരിച്ചുതുടങ്ങിയതിനെത്തുടർന്ന് 1977 ഏപ്രിൽ ലക്കത്തോടെ ബോധനം പ്രസിദ്ധീകരണം നിർത്തിവെച്ചു.
1992 ഡിസംബർ 6-ന് ബാബരി മസ്ജിദ് തകർക്കപ്പെട്ട പശ്ചാത്തലത്തിൽ ജമാഅത്തെ ഇസ്‌ലാമിയും പ്രബോധനവും വീണ്ടും നിരോധിക്കപ്പെട്ടപ്പോൾ, ബോധനം വീണ്ടും വാരികായി അവതരിക്കപ്പെട്ടു.
ജമാഅത്തിന്റെ നിരോധനം നീങ്ങി പ്രബോധനം വാരിക പുനഃപ്രസിദ്ധീകരണം തുടങ്ങിയശേഷം മൂന്ന് മാസത്തിലൊരിക്കൽ ഇറങ്ങുന്ന ഒരു അക്കാദമിക് ജേർണലായി പുറത്തിറങ്ങാൻ തുടങ്ങി.
എട്ട് ലക്കം പുറത്തിറങ്ങിയശേഷം 1995 ഒക്ടോബർ ലക്കത്തോടെ പ്രസിദ്ധീകരണം നിലച്ചു.
പിന്നീട്, ഗഹനമായ പഠന ഗവേഷണങ്ങൾ, വ്യക്തിപരിചയം, ശ്രദ്ധേയമായ ഗ്രന്ഥങ്ങളുടെ അവലോകനം, കാലിക വിഷയങ്ങളെ സംബന്ധിച്ച ഇസ്‌ലാമിക നിലപാടുകൾ വ്യക്തമാക്കുന്ന ഫത്‌വകൾ തുടങ്ങിയ വിഷയങ്ങളുൾക്കൊള്ളിച്ച് 1998 സെപ്റ്റംബർ മുതൽ ബോധനം ദ്വൈമാസികയായി പ്രസിദ്ധീകരിച്ചുവരുന്നു.
ആരാമം വനിതാ മാസിക
ഗേൾസ് ഇസ്‌ലാമിക് ഓർഗനൈസേഷന്റെ (ജി.ഐ.ഒ) യുടെ മുഖപത്രമായി 1985-ലാണ് ആരാമം വനിതാ മാസിക ആരംഭിച്ചത് .
നിലവിൽ പ്രസിദ്ധീകരിച്ചു കൊണ്ടിരിക്കുന്ന മുസ്‌ലിം വനിതാമാസികകളിൽ ആദ്യത്തേതാണ് ആരാമം .
മലർവാടി കുട്ടികളുടെ മാസിക
കൊടുങ്ങല്ലൂർ കേന്ദ്രമായി പ്രവർത്തിച്ചിരുന്ന മൂവ്മെന്റ് ഓഫ് ഇസ്‌ലാം ട്രസ്റിന്റെ കീഴിൽ 1980 നവംബറിൽ കൊച്ചി ആസ്ഥാനമായാണ് മലർവാടി പ്രസിദ്ധീകരണം തുടങ്ങിയത്.
നല്ലതു മാത്രം കുട്ടികൾക്ക് എന്ന മുദ്രാവാക്യവുമായി പുറത്തിറങ്ങിയ മലർവാടിയിൽ കാർട്ടൂണിസ്റ് ബി.എം ഗഫൂർ, കാർട്ടൂണിസ്റ് യേശുദാസ്, സീരി, വേണു, ശിവൻ, പോൾ കല്ലാനോട്, ഹാഫിസ് മുഹമ്മദ് എന്നിവരുടെ സഹകരണം ഉണ്ടായിരുന്നു.
2002 ജൂലൈ മുതൽ കോഴിക്കോടുനിന്നാണ് പ്രസിദ്ധീകരിച്ചുവരുന്നത്.
വെള്ളിമാടുകുന്ന് കേന്ദ്രമായി പ്രവർത്തിക്കുന്ന ഇസ്‌ലാമിക് സർവീസ് ട്രസ്റ്റിനാണ് ഇപ്പോഴത്തെ ഉടമസ്ഥാവകാശം.
മാധ്യമം ദിനപത്രം
വാർത്താ മാധ്യമങ്ങളിൽ ഒരു വഴിത്തിരിവ് എന്ന മുദ്രാവാക്യവുമായി 1987 ജൂൺ 1-നാണ് മാധ്യമം ദിനപത്രം പ്രസിദ്ധീകരണമാരംഭിച്ചത്.
കോഴിക്കോട് വെള്ളിമാട്കുന്നിൽ പ്രശസ്ത പത്രപ്രവർത്തകൻ കുൽദീപ് നയ്യാറാണ് മാധ്യമം പ്രകാശനം ചെയ്തത്.
ജമാഅത്തെ ഇസ്‌ലാമി കേരളക്ക് കീഴിലുള്ള ഐഡിയൽ പബ്ളിക്കേഷൻ ട്രസ്റ്റാണ് മാധ്യമത്തിന്റെ പ്രസാധകർ.
സ്വദേശത്ത് ഒമ്പതും വിദേശത്ത് എട്ടും (ഗൾഫ് മാധ്യമം) എഡിഷനുകളുള്ള പത്രമാണിന്ന് മാധ്യമം.
വാരാദ്യ മാധ്യമം, തൊഴിൽ മാധ്യമം, വിദ്യാഭ്യാസ മാധ്യമം, ബിസിനസ് മാധ്യമം, ഇൻഫോ മാധ്യമം, സർവീസ് മാധ്യമം, ഉപഭോക്തൃ മാധ്യമം, കുടുംബ മാധ്യമം, വെളിച്ചം എന്നിങ്ങനെ വിവിധങ്ങളായ പതിപ്പുകൾ മാധ്യമം  പ്രസിദ്ധീകരിക്കുന്നു.
മാധ്യമം ആഴ്ചപ്പതിപ്പ്
മാധ്യമം ദിനപത്രത്തിനു കീഴിൽ 1998 മുതൽ മാധ്യമം ആഴ്ചപ്പതിപ്പ് പ്രസിദ്ധീകരിച്ചുവരുന്നു.
പുസ്തകപ്രസാധനം
ജമാഅത്തെ ഇസ്‌ലാമി കേരള ഘടകത്തിന്റെ ഔദ്യോഗിക പുസ്തകപ്രസാധനാലയമാണ് ഐ.പി.എച്ച് .
1945-ൽ വി.പി. മുഹമ്മദലി തുടക്കം കുറിച്ചു.
അബുൽ അഅ്‌ലാ മൗദൂദിയുടെ ഇസ്‌ലാംമതം എന്ന പുസ്തകമാണ് ആദ്യമായി പ്രസിദ്ധീകരിച്ചത്.
ജമാഅത്തെ ഇസ്‌ലാമി അഖിലേന്ത്യാ കേന്ദ്രം നൽകിയ 700 രൂപ മൂലധനമാക്കിയാണ് ഐ.പി.എച്ച് ആരംഭിച്ചത്.
ഇസ്‌ലാമുമായി ബന്ധപ്പെട്ട ഏതാണ്ടെല്ലാ വിഷയങ്ങളിലായി നൂറുകണക്കിന് പുസ്തകങ്ങൾ പ്രസിദ്ധീകരിച്ചിട്ടുണ്ട്.
നിരോധനഘട്ടം
സ്വാതന്ത്ര്യാനന്തര ഭാരതത്തിൽ അനേകം അപവാദങ്ങൾ സംഘടനയുടെ മേൽ ഉണ്ടായിട്ടുണ്ട്.
അടിയന്തരാവസ്ഥക്കാലത്തും ബാബറി മസ്ജിദ്‌ തകർക്കപ്പെട്ടതുമായി ബന്ധപ്പെട്ട സംഭവവികാസങ്ങളെത്തുടർന്ന് 1992-ലും ജമാഅത്തെ ഇസ്‌ലാമിയെ ഭാരതസർക്കാർ‍ നിരോധിച്ചിരുന്നു.
ആദ്യ തവണ അടിയന്തരാവസ്ഥ അവസാനിച്ചതിനെ തുടർന്ന് നിരോധം നീക്കി.
രണ്ടാം തവണ 1994-ൽ സുപ്രീംകോടതി ഈ നിരോധനം റദ്ദാക്കുകയും സംഘടനയ്ക്ക്‌ പ്രവർത്തനസ്വാതന്ത്ര്യം അനുവദിയ്ക്കുകയും ചെയ്തു.
വിശകലനങ്ങൾ
ജമാഅത്തെ ഇസ്‌ലാമിയെ നിരൂപണം ചെയ്ത പലരും വ്യത്യസ്ഥമായ നിലപാടുകളാണ് സ്വീകരിച്ചിരിക്കുന്നത്.
രാഷ്ട്രപിതാവ് മഹാത്മാഗാന്ധി ‘സാധുക്കളുടെ സംഘം’ എന്നാണ് ജമാഅത്തെ ഇസ്‌ലാമിയെ വിശേഷിപ്പിച്ചത്.
1946 ഏപ്രിൽ 26, പാറ്റ്‌നയിൽ ജമാഅത്തിന്റെ സമ്മേളനത്തിൽ പങ്കെടുത്ത ശേഷം ഗാന്ധിജി ഇങ്ങനെ എഴുതി: ”ഞാൻ ഇന്നലെ ജമാഅത്തെ ഇസ്‌ലാമിയുടെ സമ്മേളനത്തിൽ സംബന്ധിച്ചു.
അത് സാധുക്കളുടെ സമ്മേളനമായിരുന്നു.
ഭിക്ഷ യാചിക്കുന്ന സാധുക്കളുടേതല്ല.
നന്മ പ്രചരിപ്പിക്കുകയും മനുഷ്യരെ സേവിക്കുകയും ഉച്ചനീചത്വങ്ങൾ തുടച്ചുനീക്കുകയും നിങ്ങൾ ദൈവദാസരാണെങ്കിൽ ദൈവത്തിന്റെ കൽപനകൾ അനുസരിക്കൂ എന്ന് ജനങ്ങളോട് പറയുകയും ചെയ്യുന്ന സാധുക്കളുടെ സമ്മേളനം” (സർച്ച്‌ലൈറ്റ്, പാറ്റ്‌ന 1946 ഏപ്രിൽ 27).
നന്മേഛുക്കളുടെ സംഘമായി ചിലർ വിലയിരുത്തുമ്പോൾ മറ്റുചിലർ ജമാഅത്തിനെ മതമൗലിക-തീവ്രവാദപ്രസ്ഥാനമായി വിലയിരുത്തുന്നു.
ആർ.എസ്.എസ്സിന്റെ മുസ്‌ലിം പതിപ്പാണ് ജമാഅത്ത് എന്ന് ഇടതുപക്ഷ നിരീക്ഷകർ വാദിക്കുന്നുണ്ട്.
കേരള ഹൈക്കോടതിയിലെ സത്യവാങ്മൂലം
ഇന്ത്യയുടെ ഭരണഘടനയേയും ഭരണ-നിയമവ്യവസ്ഥകളേയും അംഗീകരിക്കാത്തതും ഇടതു തീവ്രവാദ, മത തീവ്രവാദ സംഘടനകളുമായി യോജിച്ചു പ്രവർത്തിക്കുന്നതുമായ സംഘടനയാണിതെന്നു 2014-ൽ കേരളാ ആഭ്യന്തരവകുപ്പ് കേരളാ-ഹൈക്കോടതിക്ക് സമർപ്പിച്ച സത്യവാങ്മൂലത്തിൽ ഈ  സംഘടന വിമർശിക്കപ്പെട്ടിട്ടുണ്ട്.
ദേശവിരുദ്ധപ്രവർത്തനങ്ങൾ സംഘടന നടത്തിയതിന് തെളിവില്ലെന്നും സത്യവാങ്മൂലത്തിൽ വ്യക്തമാക്കിയിരുന്നു പുറത്തേയ്ക്കുള്ള കണ്ണികൾ ഇന്ത്യൻ ജമാഅത്തെ ഇസ്‌ലാമി ഭരണഘടന Archived 2023-04-18 at the Wayback Machine .
ഔദ്യോഗിക വെബ്‌ സൈറ്റ് ജമാഅത്തെ ഇസ്‌ലാമി കേരള ഘടകത്തിന്റെ ഔദ്യോഗിക വെബ്സൈറ്റ് ജമാഅത്തെ ഇസ്‌ലാമിയുടെ ചരിത്രം Archived 2007-02-23 at the Wayback Machine .
ജി.വി. രാജ പുരസ്കാരം
കേരളത്തിൽ നിന്നുള്ള കായിക താരങ്ങൾക്കു വേണ്ടി കേരള സർക്കാർ 2018ൽ ഏർപ്പെടുത്തിയ പുരസ്കാരമാണ് ജി.വി. രാജ പുരസ്കാരം.
കേരള സംസ്ഥാന സ്പോർട്സ് കൗൺസിൽ വഴി നല്കുന്ന ഈ പുരസ്കാരം സംസ്ഥാനത്തെ ഏറ്റവും വലിയ കായിക ബഹുമതിയാണ്.
കേരള സംസ്ഥാന സ്പോർട്സ് കൗൺസിൽ സ്ഥാപക പ്രസിഡന്റായിരുന്ന ലെഫ്.
കേണൽ ഗോദവർമ്മ രാജയുടെ സ്മാരകാർത്ഥമാണ് ഈ പുരസ്കാരം ഏർപ്പെടുത്തിയത്.
ദേശീയ- അന്തർദേശീയ തലങ്ങളിൽ മികവുകൾ കരസ്ഥമാക്കിയ കളിക്കാർക്കുള്ള ഈ പുരസ്കാരം മൂന്നു ലക്ഷം രൂപയും ഫലകവും പ്രശംസാപത്രവും അടങ്ങുന്നതാണ്.
ഓരോ വർഷവും മികച്ച പുരുഷ താരത്തിനും വനിതാ താരത്തിനും മികച്ച കൊച്ചിനും പുറമെ, മികച്ച സ്പോർട് റിപ്പോർട്ടർക്കും ഈ അവാർഡ് നല്കപ്പെടുന്നു.
അവലംബം പുറത്തേക്കുള്ള കണ്ണികൾ Kerala Olympians GV RAJA AWARDS ANILDA THOMAS ROOPESH KUMAR KERALA
ജിഗെലു റാണി ഇംഗ്ലീഷ് വിലാസം https://ml.wikipedia.org/wiki/Jigelu_Rani
2018-ൽ പുറത്തിറങ്ങിയ രംഗസ്ഥലം എന്ന തെലുഗു ചലച്ചിത്രത്തിലെ ഒരു പ്രശസ്ത ഗാനമാണ് " ജിഗെലു റാണി ".
ചന്ദ്രബോസ് ആണ് ഗാനം എഴുതിയിരിക്കുന്നത്.
ഈ ഗാനത്തിന്റെ സംഗീത സംവിധാനം നിർവ്വഹിച്ചിരിക്കുന്നത് ദേവി ശ്രീ പ്രസാദാണ്.
പൂജ ഹെഗ്‌ഡെയും രാം ചരനുമാണ് ഗാനരംഗത്തെ നയിക്കുന്നത്.
2018 മാർച്ച് 27 ന് പുറത്തിറങ്ങിയ ശബ്ദട്രാക്ക് ആൽബത്തിനൊപ്പം പ്രധാന സിംഗിൾ ആയി ഈ ഗാനം പുറത്തിറങ്ങി.
ഈ മ്യൂസിക് വീഡിയോ 2018 മാർച്ച് 27 ന് പുറത്തിറങ്ങി , 2021 ഒക്‌ടോബർ വരെ 160 ദശലക്ഷത്തിലധികം ആളുകൾ യൂട്യൂബിൽ കണ്ടു.
ഐറ്റം വേഷം അവതരിപ്പിക്കുന്ന പൂജ ഹെഗ്‌ഡെയുടെ ആദ്യത്തെ ഗാനമാണിത്.
വളരെ പെട്ടെന്നുതന്നെ ഈ ഗാനം ജനപ്രീതിയാർജ്ജിച്ചു.
ഗാനത്തിന്റെ ടീസർ 2018 ഏപ്രിൽ 2 ന് പുറത്തിറങ്ങി.
2018 മാർച്ച് 15 ന് ഗാനം പുറത്തിറങ്ങി.
ഗാനത്തിന്റെ പൂർണ്ണ വീഡിയോ പതിപ്പ് 2018 മെയ് 13 ന് പുറത്തിറങ്ങി.
അവലംബം പുറത്തേക്കുള്ള കണ്ണികൾ "ജിഗെലു റാണി" (പൂർണ്ണ വീഡിയോ പതിപ്പ്) യൂട്യൂബിൽ "ജിഗെലു റാണി" (ഗാനരചനാ പതിപ്പ്) യൂട്യൂബിൽ
ഹസ്കപ്പ്
ഏഷ്യ , യൂറോപ്പ് , വടക്കേ അമേരിക്ക എന്നിവിടങ്ങളിലെ തണുപ്പുള്ള വടക്കൻ പ്രദേശങ്ങളിൽ കണ്ട് വരുന്ന ഒരിനം പഴവർഗച്ചെടിയാണ് ഹസ്കപ്പ് ( Lonicera caerulea ).
വടക്കൻ ജപ്പാനിലെ ഹൊക്കൈദോ ദ്വീപിൽ താമസിക്കുന്ന അയ്നു ഗോത്രവിഭാഗത്തിന്റെ ഭാഷയിൽ നിന്നാണ് “ഹസ്കപ്പ്” ( അയ്നു : ハㇲカプ, haskap ) എന്ന വാക്കിന്റെ ഉറവ്.
1.5 മുതൽ 2 മീറ്റർ വരെ ഉയരം വയ്ക്കാവുന്ന ഇലപൊഴിയും കുറ്റിച്ചെടിയാണ് ഹസ്കപ്പ്.
നെടുവട്ടത്തിലുള്ള പരന്ന ചാരം കലർന്ന പച്ച നിറത്തിലുള്ള ഇലകളുള്ള ഇവയുടെ പൂക്കൾ മഞ്ഞ നിറമുള്ള അഞ്ച് ഇതളുകളോട് കൂടിയവയാണ്.
ചെറിയ കുറ്റി പോലെ നീല നിറത്തിലുള്ള ഇവയുടെ പഴങ്ങൾ ഭക്ഷ്യയോഗ്യമാണ്.
ഹസ്കപ്പ് പൂക്കൾ
തണുത്ത കാലാവസ്ഥയിലാണ് ഇവ നന്നായി വളരുക.
ഇവയുടെ പൂക്കൾക്ക് അതിശൈത്യത്തെ നേരിടാനുള്ള കഴിവ് ഉണ്ട്.
നല്ലപോലെ വെയിലുള്ള പശിമയാർന്ന ജൈവസത്ത് അധികമുള്ള മണ്ണാണ് ഇവയ്ക്ക് വേണ്ടത്.
റഷ്യ , ജപ്പാൻ , വടക്കുകിഴക്കൻ ചൈന , അമേരിക്ക, കാനഡ എന്നീ രാജ്യങ്ങളിലാണ് ഹസ്കപ്പ് കൂടുതലായി കണ്ടുവരുന്നത്.
ടൈഗ പ്രദേശങ്ങളിലെ ചതുപ്പുനിലങ്ങളോട് ചേർന്ന ഇടങ്ങളിൽ ഇവയെ കൂടുതലായി കാണാൻ കഴിയും.
2020-ൽ റഷ്യ പുറത്തിറക്കിയ സ്റ്റാമ്പ് കൃഷി
സൈബീരിയ, ചൈന, വടക്കൻ ജപ്പാൻ എന്നിവിടങ്ങളിലെ തദ്ദേശീയർ ഏറെ കാലങ്ങളായി ഇവയുടെ പഴങ്ങൾ ശേഖരിച്ച് ഉപയോഗിച്ചിരുന്നെങ്കിലും.
വ്യാവസായികമായി കൃഷി ചെയ്യാൻ തുടങ്ങിയിട്ട് അധികം ആയിട്ടില്ല.
1950കളിൽ സോവിയറ്റ് യൂണിയനിലും 1970കളിൽ ജപ്പാനിലെ ഹൊക്കൈദോയിലും ഇവ വൻ തോതിൽ കൃഷി ചെയ്യാൻ ആരംഭിച്ചത്.
ഹസ്കപ്പ് പഴങ്ങൾ പഴുത്ത് പാകമായവ
ഇളവേനലിലാണ് ഇവയുടെ കൊയ്ത്ത്.
ഇവയുടെ അകം പഴുത്ത് നീല നിറമാകുമ്പോഴാണ് ശേഖരിക്കേണ്ടത്.
ഒരു ചെടിയിൽ നിന്ന് മൂന്ന് കിലോ വരെ പഴങ്ങൾ ലഭിക്കും.
ഉപയോഗങ്ങൾ ഹസ്കപ്പ് ഉത്പന്നങ്ങൾ
ജാമുകൾ, ഐസ്ക്രീം, ജ്യൂസ്, മിഠായികൾ എന്നിവ ഹസ്കപ്പ് പഴങ്ങളിൽ നിന്ന് ഉത്പാദിപ്പിക്കാം.
ഇതിൽ നിന്ന് ഉണ്ടാക്കിയെടുക്കുന്ന വീഞ്ഞിന് ചുവന്ന മുന്തിരിയുടെ വീഞ്ഞിനോട് സാദൃശ്യമുള്ള ചുവയാണ്.
ജോർജ്ജ് ഫ്ലോയിഡിന്റെ കൊലപാതകം ഇംഗ്ലീഷ് വിലാസം https://ml.wikipedia.org/wiki/Killing_of_George_Floyd